Dabas un vēstures kalendārs
Dabas un vēstures kalendārs bija Latvijas Dabas un pieminekļu aizsardzības biedrības izdots ikgadējs izdevums latviešu valodā, kas iznāca no 1962. līdz 2015. gadam. Latvijas PSR tas ieguva lielu popularitāti. Izdevuma tirāža pieauga no 10 000 eksemplāru 1962. gadā līdz 200 000 eksemplāru 1988. gadā. Kalendāra izveidošanas iniciators un pirmais galvenais redaktors bija Viktors Grāvītis, viņš vadīja to līdz 1980. gadam. No 1981. gada līdz 1993. gadam galvenais redaktors bija Oskars Gerts, 1994. gada izdevuma galvenais redaktors bija Māris Rudzītis, bet no 1995. gada kalendāra galvenā redaktore bija Zaiga Kipere.